**LAG LIKA: Objavljen LAG natječaj za provedbu**

**intervencije 1.1.1. „Ulaganja u poljoprivrednu proizvodnju“**

Temeljem Lokalne razvojne strategije LAG-a LIKA za razdoblje 2023.-2027. Lokalna akcijska grupa Lika objavljuje dana 31.03.2025. godine **LAG Natječaj za provedbu intervencije 1.1.1. „Ulaganja u poljoprivrednu proizvodnju“.**

**Predmet LAG natječaja** je dodjela potpora za ulaganja u primarnu poljoprivrednu proizvodnju i preradu poljoprivrednih proizvoda koja uključuje male i mlade poljoprivrednike.

**Prihvatljivi korisnici** u ovoj intervenciji su obiteljska poljoprivredna gospodarstva (OPG-i), obrti, trgovačka društva (isključujući trgovačka društva čiji su osnivači i vlasnici javnopravna tijela) te zadruge, upisni u relevantne upisnike iz područja poljoprivrede.

Ukupan iznos raspoloživih sredstava temeljem navedene intervencije je **705.824,88 EUR**, pri čemu je najviši iznos javne potpore po projektu **40.000,00 EUR**, a najniži iznos javne potpore po projektu **10.000,00 EUR.**

**Intenzitet potpore po projektu** može iznositi do 65% od ukupnih prihvatljivih troškova projekta, a iznimno se može povećati do najviše 80% kada je korisnik mladi poljoprivrednik ili do najviše 85% za ulaganja malog poljoprivrednog gospodarstava kako je definirano ovim Natječajem.

**Zahtjevi za potporu podnose se na adresu LAG-a LIKA isključivo preporučenom pošiljkom od 28.04.2025., a najkasnije do 02.06.2025.**

**Sva eventualna pitanja vezana uz postupak prijave na LAG natječaj moguće je postaviti na e-mail:** **lag-lika@lag-lika.hr** **do 11.04.2025., a odgovori na postavljena pitanja biti će objavljeni u rubrici Pitanja i odgovori.**

***Cijeli tekst Natječaja kao i natječajnu dokumentaciju zainteresirani korisnici mogu preuzeti na web stranici LAG-a LIKA:*** [***https://lag-lika.hr/news/lag-natjecaj-za-provedbu-intervencije-1-1-1-ulaganja-u-poljoprivrednu-proizvodnju/***](https://lag-lika.hr/news/lag-natjecaj-za-provedbu-intervencije-1-1-1-ulaganja-u-poljoprivrednu-proizvodnju/)

**LAG LIKA poziva sve zainteresirane prijavitelje na informativne radionice „Predstavljanje LAG natječaja iz intervencije 1.1.1. „Ulaganja u poljoprivrednu proizvodnju“ koje će se održati u sljedećim terminima:**

* **07. travnja 2025. u 10.00 sati** – Društveno-kulturni centar u Općini Brinje, Frankopanska 33, Brinje
* **09. travnja 2025. u 10.00 sati** – Kulturno-informativni centar Korenica, Trg Svetog Jurja 19, Korenica
* **10. travnja 2025. u 10.00 sati**– Kulturno Informativni Centar Gospić, Budačka 12, Gospić

Pozivamo zainteresirane prijavitelje na LAG Natječaj da se odazovu radionicama kako bi im se objasnili uvjeti prihvatljivosti, kriteriji odabira i procedure prijave.

LAG LIKA